cyanic-selkie/wikianc huggingface dataset:
Opportunitetsprinsippet
Opportunitetsprinsippet eller hensiktsmessighetsprinsippet vi si at et offentlig organ selv kan avgjøre om og på hvilken måte en tjenestehandling skal utføres når de rettslige forutsetningene er oppfylt. Et situasjonsforankret skjønn over om den tildelte myndigheten skal benyttes kalles opportunitetsgrunnsetningen. Opportun betyr at noe er hensiktssvarende, beleilig eller gunstig i øyeblikket. Ved avgjørelser som er overlatt til forvaltningens frie skjønn, der kompetansenormene ofte er vurderingsbestemte og de saklige rammer er svake.
Å ta standpunkt til det hensiktsmesige (rimelige, opportune) i forvaltningens vedtak er domstolenes oppgave når dette er særskilt bestemt eller kan utledes av lovgivningen.
Politi og påtalemyndighet
Myndighetsutøvelsen på straffesaksområdet er basert på opportunitet. Det foreligger ingen plikt til å påtale straffbare forhold. For eksempel kan påtalemyndigheten gi påtaleunnlatelse (jamfør straffeprosessloven §§ 69 og 70). Politiet plikter heller ikke å iverksette etterforskning ved enhver innkommet anmeldelse (jf. straffeprosessloven § 224 og påtaleinstruksen § 7-4 og § 7-5). Det er også antatt at en polititjenestemann ikke har noen ubetinget plikt til å inngi anmeldelse på alle straffbare forhold vedkommende måtte ha iakttatt. Bagatellmessige forseelser, primært «ufarlige» formalovertredelser, kan avgjøres med en uformell advarsel. Kompetansen til å anvende tvangsmidler er også opportunitetsforankret.
Ved mottak av anmeldelser fra publikum gjelder ikke noe opportunitetsprinsipp. Politiet plikter å ta i mot alle anmeldelser enten de er muntlige eller skriftlige.
Friheten opportunitetsforankret myndighetsutøvelse gir er begrenset. skjønnsutøvelsen må innrettes etter det som kan utledes av lovene og deres motiver. De alminnelige regler og grunnprinsipper i politiloven § 6 kommer til anvendelse. Politiet må også forholde seg til ulike normer for prioritering mellom oppgaver.
Opportunitetsprinsippet står i motsetning til det straffeprosessrettslige legalitetsprinsipp som finnes i noen andre land. Dette legalitetsprinsippet sier at påtalemyndigheten ikke kan unnlate å påtale en straffbar handling den har fått kjennskap til. I Norge er dette legalitetsprinsippet forlatt til fordel for opportunitetsprinsippet.
Plogveien (Oslo)
Plogveien (1–95, 4–100) er en vei på Manglerud i bydel Østensjø i Oslo. Den begynner ved Enebakkveien nordvest for Ryenkrysset og går i en stor bue gjennom store deler av Manglerud før den ender i Enebakkveien sørøst for Ryenkrysset.
Navnet ble vedtatt i 1955, og i området finnes også en rekke andre veier med navn fra landbruket.
Veien har blokker tilhørende flere OBOS-borettslag. For øvrig er Manglerud Senter i nr. 6, Manglerud skole i nr. 22, Manglerudhallen i nr. 22B og Manglerud videregående skole i nr. 24. Manglerud politistasjon er i nr. 31.
Svingery
Handling
En velstående forretningsmann og kjæresten Olga, som drømmer om å bli designer, doktoren Andrey og hans farmasøyt-kone Irina befinner seg på en swingers-fest på Nyttårsaften.
Bozeman
Bozeman er en by og fylkessete i den sørvestre delen av delstaten Montana i fylket Gallatin County i USA. Byen hadde et innbyggertall på 37 280 ved folketellingen i 2010, noe som gjorde byen til den fjerde største byen i delstaten. Universitetet Montana State University holder til i byen med sine 14 153 (2011) studenter og 2964 (2009) ansatte.
Byen er oppkalt etter John M. Bozeman som grunnla vogntogsruten Bozeman Trail og var en av de viktigste personene for at byen ble grunnlagt i august 1864.
Reinhold Mitterlehner
Reinhold Mitterlehner (født 10. desember 1955 i Helfenberg, Oberösterreich) er en østerriksk politiker (ÖVP). Han ble i 2002 partileder i Bezirk Rohrbach og i 2008 Østerrikes næringsminister. I 2013 overtok han som vitenskaps- og forskningsminister. Den 8. november 2014 ble han partileder (Bundesparteiobmann) i ÖVP, etter at han 1. september 2014 hadde overtatt som Michael Spindeleggers etterfølger som visekansler. Da Werner Faymann i mai 2016, trakk seg som Østerrikes kansler, ble Mitterlehner bemyndiget som midlertidig kansler. Mitterlehner trådte 15. mai 2017 tilbake fra alle politiske verv.
Verdens nasjonalfugler
Verdens nasjonalfugler er en liste med arter av nasjonalfugler som er valgt eller utpekt av nasjonale myndigheter som et lands mest representative fugleart. Ikke alle land har utpekt en nasjonalfugl, så listen er nødvendigvis ikke komplett.
Nasjonalfugler i Afrika
Nasjonalfugler i Afrika, i alfabetisk rekkefølge.
Nasjonalfugler i Amerika
Nasjonalfugler i Amerika, i alfabetisk rekkefølge.
Nasjonalfugler i Asia
Nasjonalfugler i Asia, i alfabetisk rekkefølge.
Nasjonalfugler i Europa
Nasjonalfugler i Europa, i alfabetisk rekkefølge.
Nasjonalfugler i Oseania
Nasjonalfugler i Oseania, i alfabetisk rekkefølge.
Ngong (Kenya)
Ngong er en by i Kajiado fylke i Kenya, nær fjellet Ngong ved Riftdalen. Byen ligger 25 km vest for Nairobi og hadde 107 188 innbyggere ved folketellingen i 2009.
Ordet "Ngong" er Masai og betyr knoker på grunn av de fire toppene på åskammen som står alene på sletten rundt Nairobi. I filmen Mitt Afrika fra 1985, vises de fire fjelltoppene i bakgrunnen i flere scener ved Karen Blixens hus. Sentrum av Ngong ligger 1961 meter over havet, mens åsene rundt når 2460 meter over havet. Ngong var tidligere administrasjonssenter i Ngong Division, før byen ble en del av Kajiado fylke.
Normalisering (personnavn)
Normalisering av navn betyr å velge (ofte moderne) standardformer av navn i stedet for å bruke skrivemåten i samtidige historiske skriftlige kilder. Normalisering av personnavn er vanlig i historiefaget og genealogien.
Navn, som annet språk, har sin opprinnelse i talespråket snarere enn skriftspråket, og skriftformer av navn er i utgangspunktet sekundære. Frem til 1800-tallet og tildels 1900-tallet hadde folk sjeldent et bevisst forhold til skrivemåten og navnet for en og samme person kunne i skriftlige kilder skrives på mange forskjellige måter, dels med ulik ortografi (som ofte kan virke kunstig i dag) og dels med ulik oppbygging avhengig av kontekst. Normalisering kan gjelde både ortografien og oppbyggingen av navnet. Historisk ble folk til vanlig ofte bare kalt ved fornavn eller ulike kallenavn.
I normalisering av norske navn vil man ofte velge en systematisk oppbygging av navn med fornavn, patronym og gårdsnavn (evt. slektsnavn), og bruke moderne og enhetlige skrivemåter for disse navnene.
Israel under VM i friidrett 1983
Israel deltok under VM i friidrett 1983 (utendørs) fra 7. til 14. august 1983 i Helsingfors i Finland.
The Inbetweeners
The Inbetweeners er en britisk komedieserie som først ble sendt i mai 2008 på den britiske digital-TV-kanalen E4. Andresesongen startet i april 2009 og den tredje sesongen i september 2010. To filmer er produsert basert på serien. Episodene involverer situasjoner rundt mobbing, familieliv og seksuelle opplevelser.
The Inbetweeners har blitt en stor suksess for E4, og sesongavslutningen av andre sesongen dro 1,2 millioner seere, noe som var det høyeste seertallet i hele 2009 for kanalen. Serien ble også nominert for «beste situasjonskomedie» av BAFTA i 2009 og 2010. I 2010 vant serien prisen for beste situasjonskomedie på British Comedy Awards.
Serien ble sendt i Norge på NRK3.
En amerikansk versjon av The Inbetweeners ble sendt på MTV i 2012, men ble avlyst etter en sesong grunnet dårlig mottak.
Handling
The Inbetweeners handler om fire tenåringer og deres hverdag. Fokuset er trukket på Will, som i første sesong nettopp har sluttet på en privatskole, på grunn av at hans far har forlatt familien, noe som har medført økonomiske problemer. På den nye skolen, Rudge Park Comprehensive School, støter han på trøbbel. Will har tidligere i sin skolegang hatt en del problem med å sosialisere seg og har blitt mobbet, men på den nye skolen stifter han fort bekjentskap med en gjeng med tre gutter, Simon, Jay og Neil.
Håvard Selby Ebbestad
Håvard Selby Ebbestad (født 5. mars 1959 i Drammen) er en norsk farmasøyt som har hatt flere lederroller innen sitt fagområde. Han har siden 2010 vært administrerende direktør i Fürst Medisinsk Laboratorium. Fra 2020 er han i tillegg president i Farmasøytenes Idrettsforening. Han mottok i 2022 ordenen Det giftige kors, Crux venenifera, som er den høyeste utmerkelse innen norsk farmasi.
«Carl Pihl»
«Carl Pihl» var en bark bygget ved C. Haasted i Ålesund i 1875. Etter ferdigstillelse ble skipet levert til Ths. S. Falck i Stavanger. Den ble rigget ned til lekter etter havari.
Håvard Selby Ebbestad
Utdannelse
Ebbestad er utdannet farmasøytisk kandidat fra Universitetet i Oslo i 1983, og har i tillegg en mastergrad i ledelse fra McGill University i Montreal i 2000.
Yrkesliv
I 2003 - 2010 var han administrerende direktør i legemiddelfirmaet Pfizer. For det var han administrerende direktør i Pharmacia (1999 - 2003) og Zeneca (1995 - 1999).
Ebbestad var i 2007 - 2009 styreleder for Legemiddelindustriforeningen LMI.
Styreleder i Norsk Farmasøytisk Selskap 2017 - 2020.
Neposlusjnik
Neposlusjnik (originaltittel: Непослушник) er en russisk film fra 2022, regissert av Vladimir Kott.
Handling
Dina forsøker å bli berømt, og skaffe seg seere, gjennom sin YouTube-kanal. I jakten på popularitet på internett, forsøker han å finne på narrestreker som han kan filme og legge ut.
En av spøkene han finner på skjer ved en kirke, hvor en tidligere venn nå er ansatt.
Riksvei 58
Riksvei 58 gikk mellom Sjøholt i Skodje og Langevatn i Skjåk.
Skiltingen av veien har blitt omorganisert, og består 2017 av fylkesvei 650 mellom Sjøholt og Linge i Norddal, og fylkesvei 63 mellom Linge og Langevatn.
Lyrikkåret 1995
Dødsfall
oversetter og kulturarbeider ||align=center|87 ||align=center|1907 ||
London Chess Classic 2016
London Chess Classic 2016 var den åttende utgaven av sjakkturneringen London Chess Classic og ble spilt i London i Storbritannia fra 9. til 18. desember 2016, som den siste turneringen i Grand Chess Tour 2016. Turneringen ble vunnet av den ubesereide amerikaneren Wesley So, som dermed også vant Grand Chess Tour sammenlagt.
Portret neznakomtsa
Portret neznakomtsa (originaltittel: Портрет незнакомца) er en russisk film fra 2022, regissert av Sergej Osipjan.
Hongkong under VM i friidrett 1983
Hongkong deltok under VM i friidrett 1983 (utendørs) fra 7. til 14. august 1983 i Helsingfors i Finland.
Vasa universitet
Vasa universitet (finsk: Vaasan yliopisto) er et universitet i Vasa i Finland.
Universitetet ble åpnet som en handelshøyskole i 1968, og gjort til universitet i 1991. I 2012 oversteg universitetet 5000 studenter. Universitetet har tre fakulteter, innen henholdsvis handel, filosofi og teknisk.
Odnazjdy v pustyne
Odnazjdy v pustyne (originaltittel: Однажды в Пустыне) er en russisk film fra 2022 regissert av Andrej Kravtsjuk.
Alle tiders haikere
Alle tiders haikere er en musikalsk vesttysk filmkomedie fra 1959, i regi av Thomas Engel. Dreieboken ble skrevet av norske Per Schwenzen samt tyskerne Fritz Böttger og Fred Ignor.
Filmen ble spilt inn ved den kroatiske Adriaterhavskysten og blant annet i bosniske Mostar.
Handling
Direktør Heidebrink kan ikke forhindre at datteren Helga haiker til Adriaterhavet sammen med sin franske venninne Suzy. Derfor sender han sin ansatte Fred Bürkner etter dem inkognito. Han blir imidlertid venn med jentene, og når den merkelige Christopher Greewood kommer dit er kvartetten perfekt.
Tumua Anae
Tumuaialii «Tumua» Anae (født 16. oktober 1988 i Newport Beach i California) er en amerikansk vannpolospiller som deltok i de olympiske leker 2012 i London.
Anae ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.
Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico.
Geosynchronous Satellite Launch Vehicle Mk III
Geosynchronous Satellite Launch Vehicle Mk III, vanligvis kjent under forkortelsen GSLV-III, er en indisk bærerakett som har vært under utvikling av Indian Space Research Organisation (ISRO) siden første halvdel av 2000-tallet. Raketten skal kunne plassere tunge satellitter i geostasjonære baner, og kommer til å gjøre India helt uavhengig av andre land selv ved oppskytning av tyngre nyttelaster. Første suborbitale testoppskytning av hjelperakettene på GSLV-III fant sted 18. desember 2014. Det eksisterer også planer om å anvende raketten i Indias kommende bemannede romferder.
Raketten er etterfølgeren til GSLV, men den er ikke videreutviklet fra sin forgjenger. GSLV Mk I hadde et russiskprodusert kryogenisk tredje trinn, men dette har blitt erstattet av et indiskprodusert kryogenisk trinn på GSLV Mk II. GSLV Mk III vil også ha et indiskprodusert kryogenisk trinn.
Mister Nokaut
Mister Nokaut (originaltittel: Мистер Нокаут) er en russisk film fra 2022, regissert av Artjom Mikhalkov.
Jan Otto Hauge
Jan Otto Hauge (født 31. desember 1945, død 3. september 2016 ) var en norsk journalist, redaktør og pressemann.
Geosynchronous Satellite Launch Vehicle Mk III
Detaljer
Mål
Mister Nokaut
Historien følger den kjente sovjetiske bokseren Valerij Popencjenko, som vant en gull under OL i 1964.
Allround-NM på skøyter 2017
Allround-NM på skøyter 2017 ble arrangert 17. og 18. desember 2016 på Leangen kunstisbane i Trondheim med Trondheim-alliansen (Trondhjems SK, Leinstrand IL og Spk Falken) som teknisk arrangør.
Strășeni (distrikt)
Strășeni er ett av Moldovas 32 distrikter. Distriktets areal er 730 km². I 2012 hadde Strășeni 91 500 innbyggere og administrasjonssenteret ligger i byen Strășeni.
Jan Otto Hauge
I sine unge år var Hauge aktiv i AUF og var sammen med Per Olav Marcussen om å skrive en artikkel i Dagbladet (15. juni 1968) om hvordan AUF delvis ble finansiert av midler fra CIA. Avsløringen i Dagbladet bidro til at daværende leder, Ola Teigen, trakk seg og en ny radikal ledelse ble valgt.
Allround-NM på skøyter 2017
Regjerende norgesmestere var Ida Njåtun (Asker Skøyteklubb) og Sverre Lunde Pedersen (Fana Idrettslag), hvorav kun Sverre Lunde Pedersen forsvarte sin tittel fra fjorårssesongen. På kvinnesiden tok Sofie Karoline Haugen (Sandefjord Skøiteklub) sin første nasjonale sammenlagttittel i seniorklassen.
Geosynchronous Satellite Launch Vehicle Mk III
Detaljer
Kapasitet
Strășeni (distrikt)
Geografi
Distriktet ligger sentralt i landet og grenser til distriktene Călărași i nordvest, Orhei i nordøst, Criuleni i øst, byen Chișinău, Ialoveni og Hîncești i sør og Nisporeni i vest.
Byer og kommuner
Distriktet består av to byer (Bucovăț, Strășeni) og 25 kommuner:
Geosynchronous Satellite Launch Vehicle Mk III
Trinn
Hjelperaketter (trinn 0) - S-200
Odinnadtsat moltsjalivykh muzjtsjin
Odinnadtsat moltsjalivykh muzjtsjin (originaltittel: Одиннадцать молчаливых мужчин) er en russisk film fra 2022, regissert av Aleksej Pimanov.
Geosynchronous Satellite Launch Vehicle Mk III
Trinn
Første trinn - L-110
Andre trinn - C25
Konrad Grimstad
Konrad Grimstad (født 1889 i Fredrikshald, død 1980), var en norsk dirigent og komponist.
Han var elev i Forsvarets musikkorps der han etter hvert avanserte til kaptein. Fra 1935 til 1961 var han dirigent for Bergen Brandkorps Musikkorps.
Odinnadtsat moltsjalivykh muzjtsjin
Handling
Historien finner sted i november 1945. Spillere fra fotball-klubben FK Dinamo Moskva kommer til London for å spille en rekke kamper mot forskjellige britiske klubber.
En sjarmerende engelsk korrespondent bestemmer seg for å forårsake sin egen sensasjon ved å forelske seg i den beste russiske spilleren, og hun velger den mest attraktive blant de sovjetiske idrettsutøverne. Men noen lokale skruppelløse bookmakere har også til hensikt å tjene mest mulig penger på disse fotball-kampene.
Jan Otto Hauge
Hauge arbeidet som pressesekretær for Sosialistisk Venstrepartis stortingsgruppe, var journalist og redaksjonssjef i avisen Ny Tid, og arbeidet som frilanser. Fra 1991 til 2002 var han redaktør i fagbladet Journalisten.
Han var spesielt kjent for sin rolle i den såkalte «listesaken».
Șoldănești (distrikt)
Șoldănești er ett av Moldovas 32 distrikter. Distriktets areal er 598 km². I 2012 hadde Șoldănești 43 000 innbyggere og administrasjonssenteret ligger i byen Șoldănești.
Geografi
Distriktet ligger nordøst i landet og grenser til distriktene Florești i nord og vest, Camenca i nordøst, Rîbnița i øst, og til Telenești og Rezina i sør.
Champion System
Champion System var et kinesisk sykkellag som startet opp før 2010-sesongen. Det ble et profesjonelt lag før 2012-sesongen.
Mnogoetazjka
Mnogoetazjka (originaltittel: Многоэтажка) er en russisk film fra 2022 regissert av Anton Maslov.
MINI MIDI MAXI (teaterfestival)
MINI MIDI MAXI er en internasjonal teaterfestival for barn og unge som ble etablert i Bergen i 2005. Festivalen arrangeres i Bergen av Vestlandske Teatersenter, vesentlig på Cornerteateret i bydelen Møhlenpris.
Aktivitene for barnehager og skoler gjennomføres på dagtid, og aktiviteter for barnefamilier tilbys om ettermiddagen.
MMM-festivalen ble første gang arrangert i 2005 av Vestlandske Teatersenter, som avviklet den første festivalen i samarbeid med Den Nationale Scene, Barnas Kulturhus, Ole Bull Scene og Høgskolen i Bergen. Siden da har festivalen vært en årlig, senhøstes begivenhet. Den omfatter forestillinger fra inn- og utland, men er også et forum for diskusjon, informasjonsutveksling om teater for og med barn og unge.
Festivalen feiret sitt tiårsjubileum i 2014. I 2015 ble det vedtatt å endre arrangementstidspunktet for teaterfestivalen fra senhøstes til vår/sommer. Det ble derfor ikke arrangert noen MMM-festival høsten 2016. MINI MIDI MAXI 2017 ble arrangert i perioden 5.-17. juni 2017.
Runar Njåtun Krøyer
Runar Njåtun Krøyer (født 15. april 1995) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Asker Skøyteklubb.
Han er søskenbarn til Ida Njåtun.
Sesongen 2017/18 ble han tatt ut til EM på skøyter 2018 i Kolomna, Moskva Oblast, Russland. Det var det første europamesterskap i hurtigløp på skøyter på enkeltdistanser.
Papy
Papy (originaltittel: Папы) er en russisk film fra 2022 regissert av Armen Ananikjan, Anna Matison, Karen Oganesjan og Sergej Judakov]].
Finnmark Tidende
Finnmark Tidende var en avis som utkom i Vardø i Finnmark fra 1947 til 1966. Den utkom for det meste to dager ukentlig. Politisk var den et organ for Høyre.
SBB
SBB kan vise til:
Nextlalpan
Nextlalpan er en kommune i den meksikanske delstaten México. Kommunen hadde 22 507 innbyggere i 2005 og har et areal på 42,49 km². Den ligger rett nord for Det føderale distriktet og utgjør en del av Mexico bys storbyområde.
Navnet Nextlalpan er nahuatl og betyr «På aske».
Vannmann 86
Vannmann 86 er Hjerteslags andre album. Det ble utgitt 18. november 2016. Robert Eidevik er komponist og tekstforfatter på alle låtene. Albumet er produsert av Fredrik Vogsborg.
Tor Ingar Jakobsen
Tor Ingar Jakobsen (født 15. august 1973) er en norsk komponist og musiker. Han er mest kjent for sitt arbeid innen musikkteater.
Jakobsen har komponert musikken til familiemusikalen The Time of Nick, som hadde sin Broadway presentasjon i New York City, September 2017 Jakobsen har også komponert musikken til den New York-baserte musikalen Under Her Hat. Eksempler på andre musikaler hvor Jakobsen er komponist er Bronsebukkene 2018 familiemusikalen Den Magiske Julekrystallen og utendørsspillet Jakten på Bene Skinnkniv.
Jakobsen ble født på Gjøvik, Norge, og begynte å ta pianotimer som seksåring. Når han var 15 gjorde han sine første profesjonelle spillejobber. Som tenåring spilte han i forskjellige typer band, både rockeband, cover-band og jazzband. Parallelt med konsertspillingen var dette også tiden da han begynte å jobbe som musikalsk ansvarlig på diverse lokale teaterproduksjoner.
I 2004 ble han utdannet Cand. Philol. fra Universitetet i Oslo i jazzpiano og komponering.
Jakobsen bor i Oslo der han jobber som komponist, pianist, arrangør og orkesterleder.
Stein Aabø
Aabø er utdannet lærer fra Sagene Lærerskole og har i tillegg en cand.mag-grad fra Universitetet i Oslo med historie mellomfag og sosiologi grunnfag.
Aabø var lærer ved Haugenstua skole i Oslo 1977-80. Parallelt med lærergjerningen jobbet han deltid med redaksjonelle oppgaver i Dagbladet, noe som brakte ham inn i journalistikken.
Han arbeidet på heltid iVGs layout-avdeling (1980-1981), deretter i Norsk Lektorlags tidsskriftet Skoleforum fra 1981.
I 1984 ble han ansatt som redaksjonssekretær i fagbladet Journalisten og fra 1989 konstituert som redaktør i samme blad, en stilling han hadde til 1991.
Deretter arbeidet han i Norsk Telegrambyrå s politiske avdeling fra 1991 til 1994.
Aabø begynte i Dagbladets politiske avdeling i 1994 og ble i 1999 medarbeider i avisas leder- og kommentaravdeling. Der var han fram til 2015, da han etter eget ønske gikk av med AFP (avtalefestet pensjon). Han har gitt ut to artikkelsamlinger fra sin periode i Dagbladet. «Aldri så galt at det ikke er en god historie» og «Kommentarer fra Stein-alderen», begge utgitt på «Bokstav og bilde» i henholdsvis 2016 og 2017.
Petroleum Records
Petroleum Records (tidligere Metropol Music) er et norsk label som er drevet av Kim Paulsen. Selskapet representerer blant annet artister som Sondre Justad, AURORA, Sigrid, Bigbang, Kaizers Orchestra, Bendik, Hannah Storm, L.U:N.A, Kvelertak og Thomas Dybdahl. Sony Music har eierandeler i selskapet.
Paal Nupen
Paal Hennig Nupen (født 6. januar 1970) er en norsk faglitterær forfatter og historiker, oppvokst i Kristiansand, og bosatt i Bergen.
Nupen bokdebuterte med den faglitterære jubileumsboken «Sams for studentane. Studentsamskipnaden i Bergen 1948-1998 (1998)». Han har siden skrevet en rekke faglitterære bøker med hovedtyngde på universitets- og studenthistorie. Nupen er utdannet cand. polit (1998) ved Universitetet i Bergen og skrev hovedoppgaven «Demokrati og velferd - De formelle studentorganer ved Universitetet i Bergen 1937-1975».
Ludwig Wannemacher
Ludwig Wannemacher (født 18. november 1942) er en norsk redaktør og pressemann.
Kalvetangen
Kalvetangen er et nes lengst nord på Føynland i Færder kommune. Det er hovedsakelig bebygd med luksusvillaer, og har ei småbåthavn og ei strand. Området er et av de dyreste å bo i i Vestfold.
Ludwig Wannemacher
Wannemacher arbeidet som redaksjonssekretær i Vestfold Arbeiderblad før han i 1981 ble redaktør i Norsk Journalistlags tidsskrift Journalisten, en stilling han hadde fram til 1989.
Rock Me (sang)
«Rock Me» (norsk: rock meg) er en jugoslavisk poprock-låt som vant Eurovision Song Contest 1989 for Jugoslavia. Sangen er skrevet av Stevo Cvikić og Nikica Kalogjera og ble fremført av gruppen Riva. Både tekstforfattere og gruppen kom fra dagens Kroatia, men representerte Jugoslavia i konkurransen. «Rock Me» var Jugoslavias eneste Eurovision-seier inntil landet ble oppløst i begynnelsen av 1990-årene. Sangen fikk liten kommersiell suksess etter seieren og var bare raskt innom et par singellister i et par europeiske land. I Norge dukket den ikke opp på VG-lista.
Eurovision Song Contest
Sangen var en av 16 sanger som deltok i den felles-jugoslaviske konkurransen i Novi Sad 4. mars 1989. I konkurransen vant «Rock Me» en knapp seier og ble dermed Jugoslavias bidrag til Eurovision Song Contest i sveitsiske Lausanne lørdag 6. mai 1989.
I den internasjonale finalen var «Rock Me» det 22. og siste bidraget ut på scenen, og i avstemningen tok sangen raskt en svært klar ledelse. Danmark og Storbritannia tok etter hvert innpå, men klarte aldri å innhente Jugoslavia. Til slutt vant landet sin første og eneste seier med 137 poeng – syv poeng foran Storbritannia. Den norske juryen ga 7 poeng til «Rock Me».
Sangen kom ikke inn på norske VG-lista og fikk heller ingen større suksess ellers i Europa. Gruppen Riva ble også oppløst i 1991. Seieren skapte likevel en viss internasjonal oppmerksomhet rundt jugoslavisk og kroatisk rock og musikk.
Landkreis Ravensburg
Landkreis Ravensburg er en Landkreis i den tyske delstaten Baden-Württemberg. Kretsen ligger i den sørøstlige delen av delstaten i Regierungsbezirk Tübingen og har 285 424 innbyggere (2019).
Byer og kommuner
Landkreis Ravensburg består av åtte byer og bykommuner, og 31 landkommuner (tysk Gemeinde).
Naim Araidi
Naim Araidi (født 2. april 1950 i Maghar i Israel, død 2. oktober 2015 ) var en israelsk lyriker, litteraturprofessor og diplomat. Han var Israels ambassadør i Norge fra 2012 til 2014. Araidi tilhørte den arabisk drusiske minoriteten i Israel.
Bakgrunn og virke
Araidi var utdannet med bachelor- og mastergrader fra Universitetet i Haifa og hadde doktorgrad i hebraisk litteratur fra Bar-Ilan-universitetet. Han arbeidet ved Universitetet i Haifa, Bar-Ilan-universitetet, Gordon College of Education og den arabiske lærerhøyskolen i Israel. Araidi har også medvirket i ukentlige barne- og aktualitetsprogrammer på arabiske i israelsk fjernsyn.
Steinsjøen (Nordre Land)
Steinsjøen er en innsjø i Torpa i Nordre Land kommune i Innlandet. Den har et areal på 0,11 kvadratkilometer og ligger 711 meter over havet. Tilløpet er fra Råka og Øyangen. Utløpet er i syd mot Buvatnet.
Naim Araidi
Bakgrunn og virke
I sitt litterære virke skrev Araidi dikt på arabisk så vel som hebraisk. Han utgav åtte diktsamlinger og har også utgitt barnebøker.
Araidi ble i 2012 utnevnt til Israels ambassadør i Norge. Han måtte trekke seg i 2014 etter anklager om seksuell trakassering av kvinnelige ansatte ved ambassaden, og ble etterfulgt av Raphael Schutz.
Utmerkelser
Araidi mottok flere priser for sin lyrikk.
Khotsju zamuzj
Khotsju zamuzj (originaltittel: Хочу замуж) er en russisk film fra 2022, regissert av Sonja Karpunina.
Handling
Journalisten Lyubas liv går helt etter planen: hun arbeider som TV-vert, og har en velstående og suksessrik forlovede. Planen blir imidlertid rotete når Lyubas mobiltelefon får flatt batteri, så hun ber en tilfeldig forbipasserende om å få låne telefonen hans.
Den forbipasserende mannen, som heter Sergei, har også ført et stille og rolig liv under radaren frem til dette møtet. Men dette sammentreffet deres vil utløse en rekke uforutsette hendelser, som kommer til å forandre begge livene deres.
«Globus»
«Globus» var en bark bygget i Kennebunkport i Maine i USA i 1879. Den ble kjøpt til Norge av Ths. S. Falck i Stavanger i 1892. Skipet ble kondemnert etter havari i 1911.
Karolis Bauža
Karolis Bauža (født 24. april 1987) er en litauisk judoka, som konkurrerer i vektklassen -90 kilo. Han ble tatt ut til å representere Litauen under Sommer-OL 2012 i London, der han røk ut i andre runde.
Tianguistenco
Tianguistenco (zapotekisk: Xeisxhestvseigkhanglyulseidt) er en by og en kommune i den meksikanske delstaten México. Den befinner seg rundt 30 km sør for delstatshovedstaden Toluca. Kommunen hadde 64 365 innbyggere i 2005, mens byen hadde 19 033 innbyggere. Kommunens areal er på 121,53 km².
Navnet Tianguistenco er nahuatl og betyr «I utkanten av markedene». Stedets opprinnelige navn er Xeisxhestvseigkhanglyulseidt, som er zapotekisk og betyr «Storbyen med mange takrør (en plante)».
Podelniki
Podelniki (originaltittel: Подельники) er en russisk film fra 2022, regissert av Jevgenij Grigorjev.
Handling
Ilja er en 10 år gammel gutt fra en liten landsby, hvis far har blitt myrdet. Ingen rettferdighet har blitt utført i saken, så gutten begynner sin egen vendetta mot farens morder.
Ștefan Vodă (distrikt)
Ștefan Vodă er ett av Moldovas 32 distrikter. Distriktets areal er 998 km². I 2012 hadde Ștefan Vodă 71 500 innbyggere og administrasjonssenteret ligger i byen Ștefan Vodă.
Geografi
Distriktet ligger sørøst i landet og grenser til distriktene Căușeni i nordvest, Slobozia i nordøst og Ukraina i sør og øst.
Byer og kommuner
Distriktet består av én by (Ștefan Vodă) og 22 kommuner:
OSK
OSK (russisk: объединенных стратегических командований; obedinennykh strategitsjeskikh komandovanij) er en operasjonell strategisk kommando (forkortes til OSK på norsk også) som settes i et militærdistrikt i krig, forhøyet beredskap og i krise. Til engelsk oversettes OSK til Joint Strategic Command (JSK).
OSK er underlagt Generalstaben, og det finnes fem av disse i Russland etter 1. desember 2014, da OSK Nord ble etablert i Severomorsk for å få enhetlig kontroll over nordområdene eller Arktisk i Russland. Fra 2010 fantes et OSK for hver av de fire militærdistriktene: Vestre militærdistrikt etablerer OSK Vest. Søndre militærdistrikt etablerer OSK Sør. Sentrale militærdistrikt etablerer OSK Senter. Østre militærdistrikt etablerer OSK Øst.
Hávgajohka (Utsjok)
Hávgajohka er ei elv i Utsjok kommune i Lappland i Finland. Den er ei sideelv til Gukčejohka, og er 12,1 kilometer lang. Elva har utspring fra et tjern i dalsenkningen Čuodjaroggi og renner mot sørvest til samløpet med Gukčejohka. Hávgajohka er en del av Tanavassdraget.
Abigajil
Abigajil (hebraisk: אֲבִיגַיִל / אֲבִיגָיִל, Avigáyil; «hennes fars glede» eller «kilde av glede»), fra Karmel, og var først hustru av Nabal og ble deretter hustru til kong David av Israel etter Nabals død, i henhold til Første Samuelsbok 25.
Tyrus Wong
Tyrus Wong (tradisjonell kinesisk: 黃齊耀, forenklet kinesisk: 黄齐耀, pinyin: Huáng Qíyào; kantonesisk: Wong Chaiyiu; født 25. oktober 1910 i Xinning i Guangdong i Kina, død 30. desember 2016 i Los Angeles) var en amerikansk kunstner som blant annet arbeidet innen filmindustrien.
Abigajil
Abigajils forvarsel
I avsnittet hvor Nabal viste sin utakknemlighet mot David, og forsøkte Abigajil å blidgjøre David slik at han ikke tok hevn. Hun ga ham mat, og snakket til ham, tryglet ham om ikke gjøre noe overilt: « og ha på samvittigheten unødvendig blodutgytelse. » Hun minnet ham om at Jahve vil gi ham varig dynasti: «Herren skal sannelig la ætten din bestå. For det er Herrens kriger du fører, herre, og det skal ikke hende deg noe vondt så lenge du lever.» Forskeren Jon Levenson kaller dette et «ubestridelig forvarsel» av Natans profeti i Andre Samuelsbok 7 Alice Bach har merket seg at Abigajil uttrykte et «avgjørende profeti», og at Talmud anser henne som en av Tanákhs (Den hebraiske Bibelen eller Det gamle testamente) syv kvinnelige profeter. Levenson forslår imidlertid at hun «merker historiens drift» fra innsikt framfor en særskilt åpenbaring.
Vers 36-38 i Første Samuelsbok forteller om Nabals død 10 dager etter som blir tilskrevet Guds inngripen: «Da Abigajil kom hjem til Nabal, var det gjestebud i huset, et gjestebud som hos en konge. Nabal hadde drukket mye vin og var lystig. Derfor fortalte hun ham ingenting før morgenen kom. Men om morgenen, da rusen var gått av Nabal, fortalte hun ham alt sammen. Da var det som hjertet hans ville stanse, og han ble som en stein. 38 Omkring ti dager senere slo Herren Nabal, og han døde.» I tillegg ble Nabal tidligere beskrevet som «var vond og vrang i all sin ferd» og således øyensynlig ikke vanskelig å savne, heller ikke av Gud.
Tyrus Wong
Bakgrunn
Mens han gikk på Benjamin Franklin Junior High i Pasadena ble Wongs lærere klar over hans kunstneriske talenter og fikk bevirket at han ble gitt studiestipend for en sommer ved Otis Art Institute. Wong bestemte seg for å flytte over til Otis som heltidsstudent. Wongs far hadde arbeid som vaktmester og det var vanskelig å finansiere studiet, men i 1930 fullførte han utdannelsen etter å ha spesialisert seg på akvarellmaleri.
Abigajil
Abigajils forvarsel
Levenson og Baruch Halpern har foreslått at Abigajil kan faktisk være den samme person som Abigajil, mor til Amasa. Denne kvinnen er noe uklart beskrevet, men er blant annet nevnt som Davids søster.
Abigajils sønn
Abigajil ble mor til en av Davids sønner som er navngitt i Første Krønikebok som Daniel, i Samuelsbøkene er han derimot nevnt som Kilab, og i Septuaginta, den tidlige greske oversettelsen av Det gamle testamente, er han i Andre Samuelsbok 3:3 nevnt som Δαλουια, Dalouia.
Generisk bruk av navnet Abigajil
Abigajils egen beskrivelse av seg selv som tjenerinne eller tjenestekvinne (Første Samuelsbok 25:27) førte til at navnet Abigajil, da som engelske «Abigail», ble den tradisjonelle betegnelsen for «en ventende kvinne» i engelsk litteratur, eksempelvis som den ventende adelskvinne i Beaumont og Fletchers skuespill The Scornful Lady, utgitt i 1616. Jonathan Swift og Henry Fielding brukte betegnelsen «Abigail» i denne generiske betydningen. Den amerikanske forfatteren William Rose Benet merket seg berømmelsen til Abigail Hill, bedre kjent som «Mrs Masham», en lady-in-waiting, eller hoffdame, hos dronning Anne.
Tyrus Wong
Karriere
Han laget også populære hilsningskort for Hallmark, og noen av hans julekort ble solgt i over én million eksemplarer.
Noen av hans best kjente malerier er Self Portrait (late 1920s), Fire (1939), Reclining Nude (1940s), East (1984) and West (1984).
I 2001 fikk Wong utmerkelsen «Disney Legends».
Djiboutis distrikter
Djiboutis distrikter, landet består av fem regioner og elleve distrikt.
Winston Gordon
Winston Gordon (født 9. november 1976) er en britisk judoka, som konkurrerer i vektklassen -90 kilo. Han ble tatt ut til å representere Storbritannia under Sommer-OL 2012 i London, der han røk ut i andre runde.
Johan A. Jappée
Johan Alfredsen Jappée (født 23. mars 1890 i Hakadal, død 15. april 1965 på Solheim pleiehjem i Ski) var en norsk lokalpolitiker for Arbeiderpartiet som var ordfører i Nittedal i perioden 1926-28. Han arbeidet som snekker, blant annet på Standard Telefon og Kabelfabrik. Han bodde det meste av sitt liv på Kampen i Oslo. Han var gift med Helga Andersen, og de fikk 2 barn.
Too Low for Zero
Too Low for Zero er det 17. studioalbumet av britiske sangeren Elton John, utgitt i 1983. For første gang siden Blue Moves i 1976, ble alle tekster skrevet av Bernie Taupin, som har fortsatt inn i denne rollen frem til i dag. Elton John ble også gjenforent med kjernen av hans gruppe, med Dee Murray, Nigel Olsson og Davey Johnstone. Albumet ble produsert av Chris Thomas og innspilt i Montserrat og Hollywood.
Sporliste
Alle låter av Elton John på musikk og Bernie Taupin på tekster, unntatt der det er angitt.
Kynna (Færder)
Kynna er et tjern nord på Tjøme i Færder kommune i Vestfold. Med sine 0,0635 km² er det kommunens største innsjø. Nedbørfeltet har et areal på 0,81 km².
Kynna har rike våtmarksbiotoper, med myrarealer sør og nord for selve innsjøen, og et variert dyreliv, bl.a. den fredede arten blodigle. Kynna var tidligere uten annen fisk enn ål.
I 2020 ble det observert gjedde i innsjøen.
Kynna ble tidligere brukt som vannmagasin for Mølledammen mølle på Sundene gård ved Vrengensundet.
Vestfinmarken
Vestfinmarken var en norsk avis som utkom i Honningsvåg i Finnmark 1914–1942 og 1949–1958. Den hadde ingen partipolitisk tilhørighet. Avisen ble tatt opp i Finnmarksposten i 1958.
Trine Østergaard
Trine Østergaard Jensen (født 17. oktober 1991 i Skanderborg) er en dansk håndballspiller, som spiller for den danske klubben og det danske landslaget.
Klubb
Østergaard startet å spille håndball for den lokale klubben Galten, men meldte som 17-åring overgang til Team Ikast og debuterte for i Damehåndboldligaen i 2008.
Siden 2017/18-sesongen har Østergaard spilt for og vant Damehåndboldligaen 2018/19.
Landslag
22. april 2011 debuterte Østergaard for det danske kvinnelandslaget mot Russland.
Hun ble tatt ut i bruttotroppen til Håndball-EM 2012 for kvinner i Serbia, men var ikke blant de 16 utvalgte. Året etter var hun imidlertid en del av den danske troppen under Håndball-VM 2013 samme sted. Til tross for at hun var mesterskapsdebutant, var hun den danske spilleren som fikk mest spilletid i mesterskapet.
Varlam Liparteliani
Varlam Liparteliani (født 27. februar 1989) er en georgisk judoka, som konkurrerer i vektklassen -90 kilo. Han ble tatt ut til å representere Georgia under Sommer-OL 2012 i London, der han røk ut i andre runde.
Han tok sølv under Sommer-OL 2016.
Under Sommer-OL 2020 i Tokyo som ble arrangert i 2021, ble han nummer 5.
Einsteins summekonvensjon
Eksempel
I sin generelle relativitetsteori viste Einstein at tyngdekraften kunne forklares som geometriske egenskaper ved tidrommet. Disse kan beskrives ved forskjellige tensorer med komponenter som angis ved et visst antall indekser. Ved beregninger vil tensorene kombineres ved at komponentene blir multiplisert sammen og de resulterende produktene summert. Hver slik kombinasjon vil da behøve et eller flere summasjonstegn som ofte gjør de matematiske uttrykkene uoversiktlige. Men da det i hver summasjon inngår to like indekser, kan man erstatte hvert summasjonstegn med den implisitte regelen at man skal summere over disse to like indeksene. Dette er Einstein summekonvensjon.
Vektorer
Betrakter man en vektor u i et n - dimensjonalt, euklidsk rom med basisvektorer e1, e2, ... , en, kan den uttrykkes ved sine komponenter som
Her inngår to like indekser. Ved bruk av Einsteins summekonvensjon, kan dette nå skrives mer kompakt som u = ui ei. Hva de to like summasjonsindeksene kalles, spiller ingen rolle. Derfor kunne man likså godt ha skrevet u = uk ek. Er basisvektoren «ortonormerte» slik at
hvor δij er Kroneckers symbol, følger hver komponent fra indreproduktet u⋅ei = ui . Da kan også indreproduktet med en annen vektor v = vj ej skrives som
Her opptrer to par med like indekser og skal derfor summeres over slik at man får det vanlige resultatet. De fleste utledninger og beregninger i vektoranalysen forenkles med bruk av denne konvensjonen. Dette gjelder spesielt uttrykk som inneholder vektorielle kryssprodukt for vektorer. Da kan Levi-Civita-symbolet εijk i tre dimensjoner benyttes. For to vektorer u og v blir da
og tilsvarende for mer kompliserte vektorprodukt.
Matriser
Hvis vektoren u i dette rommet blir utsatt for en lineær transformasjon gitt ved en matrise A med komponenter (Aij ), vil den transformeres til en ny vektor  med komponenter som nå kan skrives som
Blir dette resultatet så igjen transformert med matrisen B, oppstår vektoren. Denne har komponentene
Resultatet av denne doble transformasjonen kan sammenfattes mer kompakt som  hvor matrisen C = BA har komponentene
som er regelen for matrisemultiplikasjon skrevet i denne summekonvensjonen.
Sporet eller «trasen» til matrisen C er summen av dens diagonale elementer og derfor lik med Cii . Sporet til produktet av matrisene A og B er derfor
Herav følger den viktige egenskapen at Tr AB = Tr BA selv om matriseproduktene AB og BA i alminnelighet er forskjellige. Denne sykliske egenskapen til sporet kan på samme måte vises å være gyldig for et vilkårlig antall matriser.
Dmitrij Gerasimenko
Dmitrij Gerasimenko (født 1. oktober 1987) er en serbisk judoka, som konkurrerer i vektklassen -90 kilo. Han ble tatt ut til å representere Serbia under Sommer-OL 2012 i London, der han røk ut i andre runde.
Timur Bolat
Timur Bolat (født 14. mai 1989) er en kasakhstansk judoka, som konkurrerer i vektklassen -90 kilo. Han ble tatt ut til å representere Kasakhstan under Sommer-OL 2012 i London, der han røk ut i andre runde.
«Atlantic» (1884)
«Atlantic» var et seilskip (fullrigger) Bygget i Kingsport, Nova Scotia. Kjøpt til Norge av Ths. S. Falck, Stavanger i 1902. Skjebne ukjent
Rustbåndvikler
Rustbåndvikler (Epagoge grotiana) er en sommerfugl som tilhører familien viklere (Tortricidae).
Tårs
Tårs er et sogn og kirkested i Vendsyssel i Danmark. Administrativt ligger sognet i Hjørring kommune, og lå før 1970 i Børglum herred. Kirkelig ligger sognet i Hjørring søndre prosti i Aalborg stift. Sognekirken Tårs kirke ligger nordvest i sognet, 15 km sørøst for Hjørring og 32,5 km nordvest for Sæby. Annekskirken Morild kirke ligger også i Tårs sogn.
Den 1. januar 2014 var 3 467 personer bosatt i Tårs sogn, hvorav 1 932 i landsbyen med samme navn.
Rustbåndvikler
Levevis
Larvene lever på sammenspundne blader av ulike planter, blant andre eik, hagtorn, bringebær og bjørnebær. De voksne sommerfuglene flyr i løvskog i juni-august.
Utbredelse
Arten er utbredt i Sør-Norge.
Friidrett under Sommer-OL 2016 – 200 meter menn
200 meter menn i Sommer-OL 2016 i Rio de Janeiro, Brasil ble arrangert den 16.–18. august 2016 på Olympiastadion.
Runde 1
Kvalifiseringskrav: De to første i hvert heat (Q) og de fire raskeste ellers (q) gikk videre til semifinalene.
Semifinaler
Kvalifiseringskrav: De to første i hvert heat (Q) og ellers de to raskeste (q) gikk til finalen.
Gul båndvikler
Gul båndvikler (Paramesia gnomana) er en sommerfugl som tilhører familien viklere (Tortricidae).
Utseende
En middelsstor (vingespenn 13-19 millimeter) vikler. Forvingen er gulbrun med spredte, mørkere flekker. Ved framkanten midt i vingen er det en sigdformet, brun flekk som går skrått bakover og i vingespissen en halvsirkelformet, brunsvart flekk. Bakvingen er hvit med grå pudring.
Ola Stenberg
Ola Enger Stenberg (født 16. juli 1980 i Hamar) er en norsk journalist og redaktør i mediehuset VG. Han har siden 2014 hatt stillingen som digitalredaktør i VG.
Stenberg overtok stillingen etter Espen Egil Hansen, som ble ansvarlig redaktør i Aftenposten. Stenberg begynte i VG i 2004 og har hatt en rekke stillinger i mediehuset. Blant annet tre år som redaksjonell leder for VGTV.
Han er utdannet journalist, med bakgrunn fra NTB, Avisenes Nyhetsbyrå og Hamar Arbeiderblad.
Stenberg er bosatt på Hamar.
Hageselskapet
Det norske hageselskap, bedre kjent som Hageselskapet, ble etablert i 1884 under navnet Havedyrkningens Venner. I 1939 ble navnet endret til Det norske hageselskap. Det er en landsomfattende, frittstående, ideell kultur- og miljøorganisasjon med det formål å fremme hagebruk, landskapspleie og nærmiljøsaker til beste både for det enkelte mennesket og for samfunnet i sin helhet. Arbeidet omfatter i dag alt som har tilknytning til den grønne delen av våre omgivelser, slik at det skal fungere visuelt, dyrkningsmessig og funksjonelt. Virksomheten finansieres gjennom medlemskontingent, offentlige tilskudd og prosjektmidler.
Det var Henrik Wergeland som hadde den opprinnelige ideen til et hageselskap da han i 1845 stiftet «Kaal- og Rotselskapet».
Om lag 23000 medlemmer er tilknyttet hagelag over hele landet. Det finnes om lag 270 hagelag (Pr.2022) som er fordelt i 18 regionavdelinger. Hovedadministrasjonen ligger i Oslo med 7 ansatte. Generalsekretær er Tron Hirsti.
Stiftelsen Erlik
Stiftelsen Erlik er en norsk stiftelse stiftet 11. juni 2009. Stiftelsen har som vedtektsfestet formål «å utgi magasinet =Oslo for å fremme engasjement og selvhjelp blant personer med rusmiddelavhengighet, hjemløse og sosialt utsatte som vil kunne selge magasinet på gaten i Oslo.»
Etter lanseringen av =Oslo i juni 2005 har stiftelsen utvidet tilbudet med =Fredrikstad, =Drammen, =Buskerud, =Østfold, =Innlandet, =Vestfold og =Telemark.
Stiftelsen har kontor i Skippergaten 14 i Oslo. Camilla Svingen er daglig leder og Stein Kimsås-Otterbech er styreleder.
Maragua
Maragua er en by i Murang'a fylke i Kenya. Den var tidligere hovedstad i Maragua District i den forhenværende provinsen Central. Byen ligger langs hovedveien mellom Thika og Sagana, 10 km sør for Murang'a. Maragua by hadde en befolkning på 4286 personer ved folketellingen i 1999. Totalt var det 27 384 innbyggere i hele kommunen.
Den norsk-kenyanske sangeren Stella Mwangi ble født i Maragua.
Reisen til Julestjernen (film)
Reisen til julestjernen er en norsk eventyrfilm med julemotiv fra 1976 med Hanne Krogh, Knut Risan og Bente Børsum i noen av de ledende rollene. Regi er ved Ola Solum, som debuterte som regissør med denne filmen. Den har blitt vist på NRK hver julaften.
Handling
Vi befinner oss i et lite kongedømme - et sted i Eventyrland. Et slott med tårn og spir kneiser over en liten middelaldersk landsby, omgitt av tykke murer. På slottet bor den lille kongefamilien - kongen, dronningen og deres lille datter, prinsesse Gulltopp - med sitt hoff. Rundt halsen bærer Gulltopp et vakkert gullhjerte hun har fått av moren, dronningen. Så en natt forsvinner Gulltopp fra slottet, på selveste julenatten. Hun er gått ut i skogen helt alene for å finne julestjernen, som hun ønsker seg av hele sitt hjerte. Hennes onkel, den forfengelige og maktbegjærlige greven, har forledet henne til det.
Når kongen og dronningen får vite at prinsessen er forsvunnet, blir de fra seg av sorg. Dronningen løper fortvilet ut i skogen for å lete etter henne. Kongen forbanner julestjernen, som han gir skylden for sin ulykke. Men kongens forbannelse får julestjernen til å slukne, og med den forsvinner også dronningen. Sorgen senker seg over landet. Et omreisende gjøglerfølge finner Gulltopp forfrossen og forlatt ute i skogen. De vet ikke at dette pikebarnet er den forsvunne prinsessen og tar henne med seg.
Mange år senere kommer det samme omreisende gjøglerfølget tilbake til slottet. Det er igjen julaften og i følget er også Sonja (Gulltopp) som er blitt en vakker unge pike. Når Sonja får høre om kongens sorg, tilbyr hun seg å finne julestjernen for kongen, slik at han kan få sin kone og datter tilbake. Vismenn har nemlig spådd at hvis stjernen begynner å lyse igjen, så vil også prinsessen og dronningen komme tilbake. Sonja går ut i skogen for å finne julestjernen. Men greven følger etter henne. Ute i skogen møter hun en gammel kone som selger julenek. Dette er dronningen som er blitt forvandlet til en gammel kone. Den gamle får øye på gullhjertet som Sonja bærer rundt halsen og forstår at dette er prinsesse Gulltopp. Den forfulgte Sonja får hjelp av kona og unnslipper greven. Men greven innhenter henne igjen. Da blir hun reddet av smånisser, som fører henne til Julenissens verksted. Julenissen sier hun skal få et ønske oppfylt, og Sonja ønsker at julestjernen igjen skal skinne over landet.
Ønsket går i oppfyllelse, men idet Sonja gledestrålende løper inn på slottet for å fortelle at stjernen er kommet tilbake, blir hun grepet av grevens menn og kastet i slottets mørkeste fangehull. Den gamle kona kommer til unnsetning og fører Sonja til kongen. Da kongen blir gjenforent med sin datter og ser at julestjernen er kommet tilbake blir det stor glede på slottet og i landet. Greven blir tatt til fange og den gamle konen forsvinner. Når prinsessen senere samme kveld vil takke den gamle dukker hun opp igjen. Etter at Sonja omfavner henne blir kona forvandlet til den vakre dronningen igjen og den lille kongefamilien blir gjenforent.